[{"text_idx": "#000000", "text": "Amrywiaeth yn safon addysg mewn ysgolion yn parhau"}, {"text_idx": "#000001", "text": "Mae safon y dysgu yn ysgolion Cymru yn dal i amrywio, yn o\u0302l adroddiad blynyddol Estyn."}, {"text_idx": "#000002", "text": "Roedd yr adroddiad yn edrych ar y flwyddyn academaidd 2014-15 a buon nhw'n arolygu 227 (17%) o ysgolion cynradd a 37 (18%) o ysgolion uwchradd."}, {"text_idx": "#000004", "text": "Er hynny, dywedodd Prif Arolygydd Estyn, Meilyr Rowlands, fod yna wahaniaeth rhwng y darparwyr addysg gorau a'r rhai gwanaf."}, {"text_idx": "#000005", "text": "Ond mae'n dweud nad y ffactorau economaidd yw'r ffactor bwysicaf wrth edrych ar y sefyllfa, gan fod rhai o'r ysgolion a chanolfannau dysgu gorau mewn ardaloedd difreintiedig."}, {"text_idx": "#000006", "text": "Mae'r adroddiad hefyd yn nodi bod yna arwyddion o gynnydd mewn meysydd fel llythrennedd a rhifeg, ymddygiad a phresenoldeb a chefnogi disgyblion neu fyfyrwyr bregus."}, {"text_idx": "#000007", "text": "Ac mae'r ffigyrau yn dangos bod mwy o ysgolion cynradd wedi llwyddo i ragori mewn rhyw elfen o'u gwaith. 8% o ysgolion cynradd oedd yn cyrraedd y safon yma bum mlynedd yn o\u0302l, 18% ydy'r canran eleni. Mewn ysgolion uwchradd mae'r canran hefyd ar i fyny - o 23% bum mlynedd yn o\u0302l i 38% eleni."}, {"text_idx": "#000009", "text": "\"I gau'r bwlch gyda'r goreuon, mae angen i ysgolion barhau i ganolbwyntio ar y pethau sylfaenol, a hefyd edrych o'r newydd ar brofiadau addysgu a dysgu - beth sy'n cael ei addysgu, a sut mae'n cael ei addysgu a'i asesu."}, {"text_idx": "#000010", "text": "\"Mae angen i athrawon ac arweinwyr ddefnyddio'u dychymyg yn yr ystafell ddosbarth a chroesawu'r her i rannu a dysgu gan y goreuon.\""}, {"text_idx": "#000011", "text": "Dywed yr adroddiad bod yna amheuon a oedd arferion da yn cael eu rhannu, yn ogystal a\u0302 chwestiynau yngly\u0302n a\u0302 faint o help mae ysgolion yn cael pan maen nhw angen gwella."}, {"text_idx": "#000012", "text": "Mae yna esiamplau o ysgolion sy'n gwneud gwaith da yn yr adroddiad, gan gynnwys Ysgol yr Esgob Gore, sy'n paratoi ar gyfer y cwricwlwm newydd, ac Ysgol Gynradd Santes Gwladys Bargoed, sydd wedi defnyddio drama i gysylltu a\u0302 disgyblion ar elfen emosiynol."}, {"text_idx": "#000022", "text": "Oriel: Delweddau gan ffotograffwyr ifanc Ceredigion"}, {"text_idx": "#000025", "text": "Yr artist lliwddall sy\u2019n chwarae gyda lliwiau"}]